Nõuandvate kogude roll poliitika kujundamise protsessis mõneti erineb. Osa täidab eelkõige strateegilist rolli - kogu on olnud aktiivselt kaasatud vastava valdkonna strateegia loomisse ja seadusloomesse. Teised võivad olla samuti strateegilise suunaga, kuid üldisemal tasandil, mitte niivõrd konkreetsete poliitikadokumentide eelnõudega seotult. Selline nõukogu on eelkõige valdkonna tulevikutrendide esiletooja. On ka nõuandvaid kogusid, mis on tihedamalt seotud ametnike igapäevatööga.